Moneros

Moneros () – karalystė, prie kurios buvo priskiriami prokariotiniai organizmai – bakterijos. Nuo XX a. pab. mokslinėse klasifikacijose monerų karalystė nebeišskiriama. Jos vietoje 6 karalysčių sistemoje pripažįstamos 2 savarankiškos bakterijų ir archėjų karalystės, arba 3 domenų sistemoje pripažįstami bakterijų ir archėjų domenai.

Monerų taksoną 1866 m. pasiūlė vokiečių zoologas Ernstas Hekelis. Vėliau monerų karalystė panaudota amerikiečių mokslininkų Herberto KouplandoCopeland, H. (1938). „The kingdoms of organisms“. Quarterly Review of Biology. 13: 383–420.  ir Roberto Vitekerio klasifkacijose.Whittaker, R. H. (January 1969). „New concepts of kingdoms of organisms“. Science. 163 (3863): 150–60.  Moneromis vadinti patys paprasčiausi gyvieji organizmai. Jiems bendra buvo tai, kad neturi aiškaus ląstelės branduolio ir dauginasi tik nelytiškai. 1977 m. Karlas Vouzas ir Džordžas Foksas publikavo straipsnį, kuriuo įrodinėjo, jog bakterijos ir archėjai tarpusavyje susiję ne ką labiau, negu su eukariotais. Nuo to laiko monerų karalystės taksono palaipsniui atsisakyta.Jan Sapp (June 2005). „The Prokaryote-Eukaryote Dichotomy: Meanings and Mythology“. Microbiology and Molecular Biology Reviews. 69 (2): 292–305. 

 Šaltiniai 

Kategorija:Prokariotai